b'\n_START_ARTICLE_\nMarjana Grasselli Prosenc\n_START_SECTION_\n\xc5\xbdivljenje in delo\n_START_PARAGRAPH_\nBila je h\xc4\x8di uslu\xc5\xbebenca diurnista Jo\xc5\xbeefa in Karoline, rojene Wenzofsky (Vencovsky). V Postojni je maturirala na u\xc4\x8ditelji\xc5\xa1\xc4\x8du leta 1895. Naredila je me\xc5\xa1\xc4\x8dansko\xc5\xa1olski izpit iz jezikovne skupine leta 1899. Bila je predmetna u\xc4\x8diteljica v Ljubljani in na me\xc5\xa1\xc4\x8danski \xc5\xa1oli v Postojni. Nekaj \xc4\x8dasa je bila pomo\xc5\xbena u\xc4\x8diteljica, 25 ur tedensko je u\xc4\x8dila vse predmete tretjega razreda razen petja, in risanje ter telovadbo v petem razredu. Poro\xc4\x8dila se je z vi\xc5\xa1jim dr\xc5\xbeavnim to\xc5\xbeilcem Antonom Prosencem. Bila je med ustanoviteljicami \xc5\xbeenske zalo\xc5\xbebe Belo-modre knji\xc5\xbenice (1927). Ker je bilo na knji\xc5\xbeevnem trgu premalo slovenskih otro\xc5\xa1kih in mladinskih knjig, so leta 1927 kot prvo knjigo v seriji izdale Pravljice o Gralu Marjane Grasselli-Prosenc. Tu je je objavljala \xc5\xa1e druge kraj\xc5\xa1e prozne tekste in dalj\xc5\xa1e povesti. Objavljala je tudi v Sadjarju in vrtnarju (Zelenjad v kuhinjo) ter v Na\xc5\xa1i gospodinji. Svoje prispevke je podpisovala s psevdonimoma Anka Nikoli\xc4\x8d in Marija Morav\xc4\x8deva.'